Naturparko Cabárceno

La Naturparko Cabárceno estas zoologia parko en Kantabrio (norda Hispanio). La parko estas konata pro tio, ke ties bestoj vivas duonlibere, en grandampleksaj ejoj ne-kaĝaj. Ĝi estas en eksa ferminejo en la samnoma vilaĝo Cabárceno, en municipo Penagos, 15 km for de la regiona ĉefurbo Santandero. La parko apartenas al Cantur, publika turismo-entrepreno de la regiona Registaro de Kantabrio. La parko havas du naturprotektajn funkciojn: konservado de minacataj specioj kaj naturmedia edukado. Aldone al bestaro, ankaŭ eblas iri laŭ botanikaj itineroj ofte proksimaj al la plej interesaj enparkaj lokoj. Bildaro Listo de bestoj Jen kelkaj el la videblaj bestoj en la parko. La vorto indiĝena aperas interkrampe kun besto-raso tipa de Kantabrio. Adakso Afrika elefanto Akvantilopo Akvobubalo Azeno Blua gnuo Bovo Monchina (indiĝena) Bovo Tudanca (indiĝena) Bruna urso Ĉevalo Ĉevalo Monchinu (indiĝena) Damao Dromedaro Elafuro Elando Emuo Eŭrazia linko Eŭropa bizono Fakoĉero Gaŭro Gorilo Grandkorna bovo Grevia zebro Gruntbovo Ĝirafo Hieno Hipopotamo Nigra hipotrago Iberia linko Impalo Jaguaro Kapreolo Kojpo Koko Pedresa (indiĝena) Lamo Larĝbuŝa rinocero Leĉantilopo Leono Hiena likaono Lupo Magoto Marleono Muflono Nana hipopotamo Papio anubis Reaedo Ruĝa cervo Somalia azeno Stepa zebro Struto Tigro Valabio ruĝkola En la parko estas ankaŭ granda reptiliejo kun diversaj reptiliaj specioj, kaj spektaĵoj de falkado, interalie. Eksteraj ligiloj Oficiala retejo de la parko